VS002430
Datum: 2004-08-23T02:00:00.000+02:00
datum_sodbe_i_stopnje: 2007-12-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice - izguba okončin in drugih organov in njihove posledice
fischer: srednje hudi primeri
odskodnina: 31.200 EUR (končni znesek odškodnine je bil ustrezno zmanjšan glede na 15% sokrivdo oškodovanca)
opombe: II Ips 1227/2008. Reviziji tožeče stranke je bilo delno ugodeno, tako da je bila višina odmerjene odškodnine za telesne bolečine zvišana za 1.700 EUR, za duševne bolečine zaradi zmanjšanja življenjske aktivnosti pa za 3.400 EUR. V ostalem delu je bila revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Poklicni vojak, ki je zaradi nesreče poklic opustil.

## Škodni dogodek

Prometna nesreča, kot motorist je tožnik trčil z motornim vozilom; soodgovornost oškodovanca za nesrečo je bila ocenjena na 15%.

## Poškodba

Globoke odrgnine brade, obsežne površinske odrgnine leve rame, prsnega koša in levega stegna, izliv krvi v levo polovico prsnega koša, prelom leve ključnice z dislokacijo, pretrganje vranice s krvavitvijo v trebušno votlino, pretrganje sprednje križne vezi in zunanjega meniskusa levega kolena, zvin levega gležnja.

## Telesne bolečine

9.700 EUR Stalne hude bolečine – 5 dni, občasne hude bolečine – 5 dni, občasne srednje močne bolečine – 5 mesecev, nato so prek pojemajočih bolečin prešle v lahke bolečine kot trajno posledico poškodbe.

#### Hospitalizacija

20 dni - po prvotni hospitalizaciji (operacija na trebušni votlini, odstranitev vranice), še dodatna dva operativna posega

#### Ambulantno zdravljenje

Številni pregledi pri specialistih.

#### Rehabilitacija

8 dni stacionarna fizioterapija, 10x ambulantna fizioterapija

#### Nevšečnosti med zdravljenjem

Hude nevšečnosti 20 dni, nato 4,5 mesecev srednje hude nevšečnosti, nato do končanja zdravljenja lažje nevšečnosti; 2 operaciji, opazovanje v sobi ta RES 3 dni, splošna anestezija, odstranitev šivov in drena iz trebušne votline, jemanje analgetikov, več RTG, UZ kolena, diagnostična artroskopija (2x), hoja z berglami 6 tednov, nošenje opornice od kolka do gležnja 3 mesece; v bolniškem staležu prbl. 6 mesecev

## Strah

2.000 EUR Intenziven primaren strah – 3 dni, sekundaren strah za izid zdravljenja – 20 dni, nato srednje intenziven strah in lažji, ki je do konca zdravljenja izzvenel.

## Zmanjšanje življenjske aktivnosti

17.400 EUR Sanacija rame in prsnega koša ni pustila trajnih posledic, le pri zaraslini rame je vidna manjša dislokacija – to lahko povzroči bolečine pri specivfični obremenitvi ramenskih obročev (nošenje vojaške opreme, pasovi, oprtači). Trajne posledice zaradi odstranitve vranice – manjša odpornost, nagnjenost k prehladom, dolgoročen imunološki odgovor telesa. Po mnenju izvedenca bi toženec poklic vojaka lahko opravljal brez omejitev, v poznejših letih pa bi bilo le-to oteženo. Zaradi operacije na trebušni votlini je zabrazgotinjena prebavna cev zato ima težave pri prebavljanju hrane (driske, zaprtje), predvsem konzervirane in hladne), Zaradi poškodbe je koleno delno nestabilno, zato ni sposoben hitrega teka, daljše hoje po neravnem terenu, ne zmore aktivnega počepa v polnem obsegu, rotacijskih gibov v kolenu, pričakovati je predčasno obrabo kolenskega hrustanca. Obstaja možnost srednje hudih telesnih bolečin ob klimatskih spremembah.Pred nezgodo se je ukvarjal s karatejem, judom, fitnesom; pustil je službo, ker nima več potrebnih fizičnih sposobnosti za poklicnega vojaka.

## Skaženost

2.100 EUR Vidna brazgotina na bradi, v predelu ključnice (dolga 9 cm), na leven kolenu (dolga 10 cm), v srednjem predelu trebuha (dolga 19 cm); v poletnih mesecih sta vidni tudi sicer z obleko pokriti brazgotini.

---

ZOR člen 200, 203